### STV4XXXV - Datavitenskap for offentlig politikk og forvaltning

Nivå: Master Studiepoeng 10

Undervisning: Bestemte semestre Eksamen: Bestemte semestre

Undervisningsspråk: Norsk Kursavgift: kr. XX.000,-

**Kort om emne**

Offentlig forvalting har store mengder data som potensielt kan bidra til økt kunnskap om samfunnet og sette beslutningstakere i stand til å ta gode beslutninger med et solid empirisk grunnlag.

Studiet er et samlingsbasert videreutdanningstilbud hvor deltakerne lære hvordan store mengder data effektivt kan hentes inn, bearbeides, analyseres og visualiseres ved hjelp av moderne dataanalyse.

Videre lærer deltakerne å evaluere eksisterende tallmateriale og statistiske analyser. Gjennom emnet lærer å gjennomføre alle stegene i analyseprosessen, fra innsamling av relevante kilder til produksjon av reproduserbare rapporter og presentasjoner.

**Hva lærer du?**

Kunnskaper

Etter å ha gjennomført emnet:

* Kan vurdere styrker og svakheter i eksisterende rapporter og analyser
* Kan kritisk evaluere styrker og svakheter i eget analyseopplegg
* Vet hvordan og i hvilken grad ulike datakilder kan bidra til å belyse relevante problemstillinger
* Spesialkompetanse innen analyseteknikker av særlig relevans for å løse oppgaver ved egen enhet

Ferdigheter

Etter å ha gjennomført emnet kan du:

* Kan gjennomføre alle stegene i data-analyse-prosessen
* Kan innhente og bearbeide data fra ulike typer kilder
* Kan skrive R-kode og dokumentere egen analyse
* Kan gjennomføre selvstendige statistiske analyser
* Kan lage informative tabeller og figurer som presenterer egne funn
* Kan lage interaktive visualiseringer av resultatene fra egen analyse

Generell kompetanse

Etter å ha gjennomført emnet kan du:

* Kan skrive en rapport basert på et kvantitativt datamateriale
* Har innsikt i hvordan data-analyse teknikker kan brukes innen offentlig politikk og forvaltning

**Opptak og adgangsregulering**

Emnet er på masternivå. Du må dokumentere universitets- eller høyskoleutdanning tilsvarende en bachelorgrad innen samfunnsvitenskap og minimum to års relevant arbeidserfaring.

\*lenke til EVUWeb

**Studieavgift**

Studieavgiften er på kr. XX000,- Den dekker alle kostnader til emnet bortsett fra kjøp av pensumlitteratur.

**Begrenset antall plasser**

Deltakere er begrenset til 30 personer. Ved overtegning vil utvelgelsen av deltakere hensynta relevans i arbeidserfaring, motivasjon og balanse mellom sektorer og arbeidsted. Søkere risikerer å ikke få opptak til emnet selv om de er kvalifiserte. UiO forbeholder seg retten til å velge ut deltakere.

**Spørsmål om opptak?**

Har du spørsmål om søknad send e-post til: [post@stv.uio.no](mailto:post@stv.uio.no)

**Forkunnskaper**

Obligatoriske forkunnskaper

Utdanning tilsvarende en bachelorgrad innen samfunnsvitenskap og minimum to års relevant yrkeserfaring.

**Undervisning**

Emnet består av tre delmoduler og undervisningen er samlingsbasert:

(1) I den første modulen vil deltakerne lære om hvordan man kan bruke R til å samle inn data fra ulike kilder (fra eksisterende databaser, gjennom å skrape data fra internett, og fra tekstfiler) og klargjøre data for statistiske analyser.

(2) I den andre modulen vil deltakerne lære om hvordan man kan analysere ulike typer data og hvilke slutninger som kan trekkes på bakgrunn av ulike undersøkelsesdesign og analyser. Her vil deltakerne også få mulighet til å spesialisere seg i teknikker som kan være særlig relevant i deres hverdag.

(3) I den tredje modulen vil deltakerne lære om hvordan data og analyseresultater best kan presenteres og visualiseres. Gjennom alle modulene vil deltakerne lære å bruke moderne verktøy for å gjøre datainnsamlingen, databearbeidingen, og analysen reproduserbar. Vi vil også se på muligheter for å automatisere produksjon av standardiserte rapporter.

Samling 1: dato-dato

Samling 2: dato-dato

Samling 3: dato-dato

**Obligatorisk aktivitet**

I etterkant av hver modul skal deltakerne levere inn skriftlig etterarbeid og få tilbakemelding. Her vil deltagerne særlig få vite hvordan etterarbeidene kan forbedres til de skal leveres samlet i en eksamensmappe.

Etterarbeidet består av et dokument med tilhørende R-script som utfører de relevante stegene i analysen og kritisk evaluerer diskuterer funnene.

**Pensum**

Pensum består av lærebøker og nettbaserte ressurser.

**Eksamen**

Mappevurdering: Etter siste samling leveres en revidert versjon av alle etterarbeidene inn for endelig vurdering.

**Karakterskala**

Emnet bruker karakterskala bestått/ikke bestått.

**Fagansvarlig**

[Bjørn Høyland](https://www.sv.uio.no/isv/?person-query=Bjørn+Høyland&vrtx=person-search&scope=%2Fisv%2Fpersoner&areacode=170800)

[Jørgen Bølstad](https://www.sv.uio.no/isv/?person-query=Jørgen+Bølstad&vrtx=person-search&areacode=170800&lang=no)

[Øyvind Stiansen](https://www.sv.uio.no/isv/personer/vit/oyvinsti/index.html)